Hoekom? Berusting as protes deur Jan v.d. Merwe | Bydraes | Woes - Kreatiewe platform vir Afrikaans
Titel: Hoekom? Berusting as protes
Datum gepubliseer: 25 Nov 2015
*Moet ek in my lyding berus?
*Mag ek my angs, frustrasie en opstand maar vir God wys?
*Is protes teen wat met my gebeur 'n mosie van wantroue in God?
Skrywer: Protes omdat God skynbaar nie help nie, is nie verkeerd nie. Solank jy net met jou protes na God self gaan. God se oor luister ook na ons opstand, nie net na ons dank en lof nie.
Eintlik som die skrywer alles hier op wat ek wou se.
Nee, ek weier om te berus in my lyding. Ek wil en sal iets daaromtrent doen. Ek sal dit na Hom neem en vra dat Hy my help.
Ja, ek mag my opstand en frustrasie vir Hom wys, net soos wat ek dit teenoor my aardse vader sou wys. Ek moet dit egter direk na Hom neem en nie self die probleem probeer oplaos nie. Dan speel ek so reg in satan se hand.
Protes is beslis nie 'n mosie van wantroue in Hom nie. Ons moet te alle tye eerlik en opreg met Hom wees. Daarom moet ons ons protes en opstand met Hom bespreek, vir Hom vertel hoe ons voel. Presies net soos wat ek teenoor my aardse vader sou doen.
Hy weet lankal reeds hoe ons voel. Hy weet immers alles, maar wil net he dat ons eerlik teenoor Hom moet wees en self vir Hom van ons gevoelens vertel.
Soms voel mens dat jy teen God wil protesteer, omdat ons dink ons word gestaf of dat hy ons wil seermaak, dan onthou ek wat my ma altyd gesê het: "God maak nie sy kinders seer nie, die duiwel doen dit omdat hy sodoende vir God seer kan maak..."
4 jaar 4 maande 4 dae 17 ure oud
God ken my gedagtes, behoeftes en gevoelens voor ek dit self ken, maar tog vra Hy dat ons moet vra om so ons afhanklikheid van Hom te erken en te ervaar... Dankie vir hierdie kosbare deel Jan
4 jaar 4 maande 1 week 4 dae 13 ure oud
. . . en gewoonlik na my vloermoere, besef ek hoe simpel ék was.
4 jaar 4 maande 1 week 4 dae 22 ure oud
,God help diegene wat hom self help.'
Dis miskien oud met baard, maar as die leraar sê, ,God wil jou/ons/my beproef,' dan het dit sin.
Ons is hier om te ervaar, om dinge in ervaring te bring, om waar te neem (en om later daaroor te berig), om te beleef. Om te leef.
Hoe sou dit wees as ons 'n ry geelwortels in 'n hidro-kultuur-beet was? Steriel. Of 'n ry biljaartballe op 'n rak? Nywerheidsafval.